LUCKNOW: किंग जॉर्ज मेडिकल यूनिवर्सिटी में अपनी मांगों को लेकर कार्य बहिष्कार करने वाले रेजीडेंट डॉक्टर्स के खिलाफ एफआईआर हो सकती है. केजीएमयू के सीएमएस डॉ. एसएन शंखवार ने इसके संबंध में पत्र मंगलवार को ही जारी कर दिया था. दो जून को प्रमुख सचिव डॉ. रजनीश दुबे की ओर से चिकित्सा शिक्षा विभाग में हड़ताल निषिद्ध करने के आदेश के तहत सीएमएस ने यह निर्देश जारी किए हैं. यही नहीं बड़ी संख्या में हड़ताल पर गए रेजीडेंट डॉक्टर्स का एक दिन का वेतन भी काटने की तैयारी है.